**Brett Howden** (s. 29. maaliskuuta 1998 Calgary, Alberta, Kanada) on kanadalainen jääkiekkoilija, joka pelaa NHL-joukkue Vegas Golden Knightsin organisaatiossa. Alun perin Tampa Bay Lightning varasi hänet ensimmäisellä kierroksella 27. pelaajana vuoden 2016 varaustilaisuudessa. Howden on pelipaikaltaan keskushyökkääjä.

Pelityyli
---------

*The Sports Forecaster* -sivuston mukaan Howden on luotettava ja monipuolinen kahden suunnan hyökkääjä, joka omaa hyvän rungon, työskentelee ahkerasti ja on kilpailuhenkinen. Hänellä on myös johtajaominaisuuksia. Howdenilla on kuitenkin todistettavaa, jotta hän voisi pelata kärkirooleissa NHL-tasolla. Hänen tulisi myös laukoa enemmän.

Ura
---

### Seuraura

Howden syntyi Albertan Calgaryssa, mutta kasvoi Manitoban Oakbankissa. Hän on Springfield MHA:n kasvatti. Howden pelasi kaudella 2012–2013 MMHL-juniorisarjan Easton Selectsissa, jonka jälkeen Moose Jaw Warriors varasi hänet koko WHL:n varaustilaisuuden viidentenä pelaajana kesällä 2013. Howden pelasi kauden 2013–2014 vielä lähes kokonaan Selectsissa, jonka paras pistemies ja syöttäjä hän oli tehoilla 24+34=58. Howden jakoi myös joukkueen sisäisen maalipörssin voiton Landon Plettin kanssa. Pudotuspeleissä hän oli yhdeksällä syöttöpisteellään Selectsin paras syöttäjä Kirkland Lycarin kanssa. Howden valittiin kauden päätteeksi MMHL:n ensimmäiseen tähdistökentälliseen. Hän debytoi kauden aikana myös Warriorsin WHL-joukkueessa, jossa Howden pelasi viisi runkosarjaottelua tehden yhden maalin.

Varsinaisella WHL:n tulokaskaudellaan 2014–2015 Howden teki 68 runkosarjaottelussa tehot 22+24=46, joilla hän oli Warriorsin neljänneksi paras pistemies. Kaudella 2015–2016 Howden nousi joukkueen kapteenistoon. Hän oli Warriorsin neljänneksi paras pistemies tehoilla 24+40=64. Howden pelasi kauden aikana myös CHL Top Prospects Gamessa.

Tampa Bay Lightning varasi Howdenin ensimmäisellä kierroksella 27. pelaajana NHL:n varaustilaisuudessa 2016. Hän teki saman vuoden joulukuussa seuran kanssa kolmivuotisen tulokassopimuksen. Howden nousi kaudella 2016–2017 Warriorsin WHL-joukkueen kapteeniksi. Hän oli tehoilla 38+43=81 joukkueen toiseksi paras pistemies Jayden Halbgewachsin jälkeen. WHL-kauden päätteeksi, huhtikuussa 2017 Howden siirtyi amatööritry-out -sopimuksella AHL-joukkue Syracuse Crunchin vahvuuteen. Hän teki siellä loppukaudella viidessä runkosarjaottelussa tehot 3+1=4 ja kolmessa playoff-ottelussa kaksi syöttöpistettä. Kaudeksi 2017–2018 Howden palasi Warriorsin vahvuuteen. Helmikuussa 2018 Tampa Bay Lightning kauppasi hänet, hyökkääjä Vladislav Namestnikovin, puolustaja Libor Hájekin sekä kesän 2018 ensimmäisen ja kesän 2019 toisen kierroksen varausvuoron New York Rangersiin vaihdossa puolustaja Ryan McDonaghiin ja hyökkääjä J. T. Milleriin.

Howden otti syksyn 2018 harjoitusleirin päätteeksi paikan New York Rangersin NHL-kauden 2018–2019 avauskokoonpanosta. Hän teki NHL-debyyttinsä runkosarjan avauskierroksella 4. lokakuuta 2018 Nashville Predatorsia vastaan. Howden sai ottelussa jääaikaa 10.36 minuuttia ja hän keräsi teholukeman -2. NHL-uransa avausmaalin Howden teki seuraavassa ottelussa 6. lokakuuta 2018 vieraissa Buffalo Sabresia vastaan.

Heinäkuussa 2021 Howden teki yksivuotisen jatkosopimuksen Rangersin kanssa.

Heinäkuussa 2021 Rangers kauppasi Howdenin Vegas Golden Knightsiin vaihdossa puolustaja Nick Desimoneen ja neljännen kierroksen varausvuoroon vuoden 2022 varaustilaisuudessa.

Heinäkuussa 2023 Howden teki Golden Knightsin kanssa kaksivuotisen ja yhteensä 3,8 miljoonan dollarin arvoisen jatkosopimuksen.

### Maajoukkueura

Howden pelasi alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Howden valittiin Tanskaa vastaan pelatun alkulohkon ottelun päätteeksi Kanadan ottelun parhaaksi pelaajaksi.

Howden pelasi myös alle 18-vuotiaiden MM-kilpailuissa vuosina 2015 ja 2016, joista ensimmäinen turnaus päättyi pronssiin. Vuoden 2016 turnauksessa valmennus valitsi hänet Kanadan turnauksen yhdeksi kolmesta parhaasta pelaajasta. Howden valittiin myös Sveitsiä vastaan pelatun puolivälieräottelun päätteeksi joukkueensa ottelun parhaaksi pelaajaksi.

Howden pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän toimi Kanadan kapteenina ja voitti kultaa. Howden edusti myös Canada Whiten joukkuetta World U-17 Hockey Challengessa marraskuussa 2014.

Muuta
-----

Howdenin isoveli Quinton pelaa hyökkääjänä KHL-joukkue Dinamo Minskissä. Hän on pelannut urallaan aiemmin 97 NHL-ottelua ja Quinton oli voittamassa myös olympiapronssia Pyeongchangin olympiakisoissa 2018.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Eastman Selects | MMHL | 30 | 11 | 13 | 24 | 16 | – | – | – | – | – |
| 2013–2014 | Eastman Selects | MMHL | 38 | 24 | 34 | 58 | 38 | 12 | 5 | 9 | 14 | 20 | Ykköstähdistö |
|  | Moose Jaw Warriors | WHL | 5 | 1 | 0 | 1 | 2 | – | – | – | – | – |
| 2014–2015 | Moose Jaw Warriors | WHL | 68 | 22 | 24 | 46 | 24 | – | – | – | – | – |  |  |  |  |  |  | U18 | 3 | 2 | 1 | 3 | 0 |
| 2015–2016 | Moose Jaw Warriors | WHL | 68 | 24 | 40 | 64 | 61 | 10 | 4 | 11 | 15 | 4 |  |  |  |  |  |  | U18 | 6 | 5 | 3 | 8 | 8 |
| 2016–2017 | Moose Jaw Warriors | WHL | 58 | 38 | 43 | 81 | 73 | 7 | 2 | 1 | 3 | 12 |
|  | Syracuse Crunch | AHL | 5 | 3 | 1 | 4 | 2 | 3 | 0 | 2 | 2 | 0 |
| 2017–2018 | Moose Jaw Warriors | WHL | 49 | 24 | 51 | 75 | 42 | 14 | 7 | 8 | 15 | 8 |  |  |  |  |  |  | JMM | 7 | 3 | 4 | 7 | 4 |
| 2018–2019 | New York Rangers | NHL | 66 | 6 | 17 | 23 | 14 | – | – | – | – | – |
| 2019–2020 | New York Rangers | NHL | 70 | 9 | 10 | 19 | 28 | 3 | 0 | 0 | 0 | 4 |
| 2020–2021 | New York Rangers | NHL | 42 | 1 | 6 | 7 | 11 | – | – | – | – | – |
| 2021–2022 | Vegas Golden Knights | NHL | 47 | 9 | 11 | 20 | 12 | – | – | – | – | – |
| 2022–2023 | Vegas Golden Knights | NHL | 54 | 6 | 7 | 13 | 55 | 22 | 5 | 5 | 10 | 31 | Stanley Cup |
| 5 kautta | yhteensä | NHL | 279 | 31 | 51 | 82 | 120 | 25 | 5 | 5 | 10 | 35 |

Lähteet
-------

* Brett Howden The Internet Hockey Databasessa (englanniksi)
* Brett Howden Eurohockey-sivustolla (englanniksi)
* Brett Howden *Elite Prospects*. Everysport Media Group AB.  (englanniksi)

### Viitteet

1. ↑  Brett Howden (@B\_Howdy21) | Twitter
2. 1 2 3 4  Brett Howden The Internet Hockey Databasessa (englanniksi)
3. ↑  Brett Howden Stats, Profile, Bio, Analysis and More *sportsforecaster.com*. XML Team Solutions, LLC. Viitattu 21.11.2018. (englanniksi)
4. 1 2 3 4 5 6 7  Brett Howden *Elite Prospects*. Everysport Media Group AB.  (englanniksi)
5. ↑  Bolts sign Brett Howden to 3-year entry-level deal  28.12.2016. TAMPA BAY:  Tampa Bay Lightning. Viitattu 21.11.2018. (englanniksi)
6. ↑  Kramer, Lindsay: Top Tampa Bay prospect to make pro debut for Syracuse Crunch tonight *syracuse.com*.  7.4.2017. Advance Local Media LLC. Viitattu 21.11.2018. (englanniksi)
7. ↑  Rangers Acquire Namestnikov, Hajek, Howden, 2018 1st Rd. Pick & 2019 Pick  27.2.2018. New York Rangers. Viitattu 21.11.2018. (englanniksi)
8. ↑  Hallikainen, Topi: Lightning ja Rangers solmivat suurkaupan viime tingassa − Rangers-kapteeni McDonagh siirtyy Tampaan *Jatkoaika.com*.  27.2.2018. Jatkoaika r.y. Viitattu 21.11.2018.
9. ↑  Nashville Predators - New York Rangers - October 4th, 2018 *NHL.com*.  4.10.2018. National Hockey League. Viitattu 21.11.2018. (englanniksi)
10. ↑  New York Rangers - Buffalo Sabres - October 6th, 2018 *NHL.com*.  6.10.2018. National Hockey League. Viitattu 21.11.2018. (englanniksi)
11. ↑
12. ↑
13. ↑
14. ↑  BEST PLAYER OF THE GAME SELECTED BY THE TEAM (pdf)  5.1.2018. IIHF.  Arkistoitu 6.1.2018. Viitattu 21.11.2018. (englanniksi)
15. ↑  BEST PLAYER OF THE GAME SELECTED BY THE TEAM (pdf)  24.4.2018. IIHF. Viitattu 21.11.2018. (englanniksi)